ការសម្ភាសរបស់ ហួត ហ៊ន

ក៖ អ្នកសម្ភាស កុយ សុភី ខ៖ អ្នកត្រូវបានគេសម្ភាស ហួត ហ៊ន

ការសង្ខេបប្រវត្តិរបស់ ហួត ហ៊ន

*ការសម្ភាសនៅឆ្នាំ២០១៨ អ៊ីហួតហ៊ន មានស្រុកកំណើតនៅក្នុងភូមិពាមក្នុង ឃុំព្រែកក្របៅ ស្រុកកងមាស ខេត្តកំពង់ចាម បានរៀនត្រឹមថ្នាក់ទី៩ ក្រោយមកក៏ចូលនៅក្នុងសម័យសង្គ្រាមប្រល័យពូជសាសន៏ប៉ុលពត ដែលគ្រួសាររបស់អ៊ីបានបែកគ្នា មានថ្ងៃគាត់នឹកផ្ទះគាត់ពេកចឹងលួចរត់ទៅផ្ទះទាំងយប់អត់មានខ្លាចអីនោះទេ ដល់ពេលដើរដល់ហើយបានដើរទាំងយប់ត្រលប់មកវិញ ដោយសារតែកាលនោះអ៊ីជាប្រជាជនចាស់ចឹងគេអត់បានយកទៅសម្លាប់ចោលនោះទេ អ៊ីបានធ្លាប់រត់ពីកងចល័តព្រោះពិបាកហូបពេកតែត្រូវគេចាប់យកទៅវិញ អោយរែកដី ស្ទូងស្រែជាដើម។ ក្រោយពីដាច់ប៉ុលពតអ៊ីបានរៀបការភ្លាមៗ ហើយបានកូនសរុបមាន៣នាក់ មានកូនស្រី១នាក់ស្លាប់ដោយសារតែទៅធ្វើការនៅរោងចក្រ រកលុយ ពុលចំណីបន្សល់កូន១ទុកអោយអ៊ីមើល ព្រោះគាត់ក៏បានលះគ្នាទៀត អ៊ីបន្តថាគ្រួសារនិងកូនៗរបស់គាត់រៀនសូត្របានតិចៗណាស់ព្រោះអត់មានលុយអោយរៀនបន្ត ចឹងនៅផ្ទះខ្លះទៅស៊ីឈ្នួលធ្វើផ្សិតអោយគេ។ អ៊ីបានផ្តាំផ្ញើអោយកូនចៅជំនាន់ក្រោយប្រឹងរៀនសូត្រហើយមានការងារល្អធ្វើ និងជួយដល់សង្គមអ្នកជំនាន់ក្រោយទៀត កុំអោយមានសង្គមដូចជាជំនាន់របស់គាត់ទៀតអីសូមមានតែត្រឹមគាត់បានហើយ។*

ក៖ ចាសខ្ញុំជម្រាបរលឹកអ៊ីតើសព្វថ្ងៃអ៊ីសុខសប្បាយដែរឬទេ?

ខ៖ចាសជម្រាបរលឹកអូន! សុខសប្បាយទេ!

ក៖​ចាសខ្ញុំឈ្មោះ កុយ សុភីបានមកធ្វើការសម្ភាសអ៊ីនៅក្នុងឆ្នាំចរ សំរិតស័កពុទ្ធសករាជ២៥៦២ ៤រោច ត្រូវនឹងថ្ងៃទី២៦ ខែ៦ ឆ្នាំ២០១៨។ នាមត្រកូលរបស់អ៊ីឈ្មោះអ្វី?

ខ៖ អ៊ីឈ្មោះ ហួត ហ៊ន (មុនគាត់ច្រលំឈ្មោះឪពុកគាត់)

ក៖ ចឹងឈ្មោះ ហួតហ៊នចឹងហេស?

ខ៖ ចាសហួតហ៊ន!

ក៖ ចឹងឈ្មោះ ហួតហ៊នហ្នឹងអ្នកណាជាអ្នកដាក់ឈ្មោះហ្នឹងអោយអ៊ី?

ខ៖ កាលឪពុករបស់អ៊ីបានដាក់អោយ ជាមួយបងៗទាំងអស់នោះទេ

ក៖ ចឹងមានអត្តន័យសមស្របជួនគ្នាជាមួយនឹងអក្សរហចឹងហេស?

ខ៖ អឹម!

ក៖ អ៊ីមានឈ្មោះ ហៅក្រៅ១ទៀតដេស?

ខ៖ ខាងក្រៅ គេហៅថា ហ៊នៗហ្នឹងហើយ!

ក៖ ចាសអ៊ីមានសញ្ជាតិជាអ្វី?

ខ៖ សញ្ជាតិខ្មែរ!

ក៖ចាសអ៊ីកាន់សាសនាជាអ្វី?

ខ៖ កាន់សាសនាធម្មតាហ្នឹងណា!

ក៖​ចាសអ៊ីមានទីកន្លែងកំណើតកើតនៅក្នុងភូមិ?

ខ៖ ភូមិកំណើតនៅពាមក្នុងហ្នឹងតែម្តង!

ក៖ ចឹងឃុំស្រុកខេត្ត?

ខ៖ឃុំព្រែកក្របៅ ស្រុកកងមាស ខេត្តកំពង់ចាម

ក៖ ចាស! នាមត្រកូលរបស់ឪពុកអ៊ីមានឈ្មោះអ្វី?

ខ៖ឪពុកឈ្មោះ ឈេង ហួត!

ក៖ អឺនាមត្រកូលម្តាយអ៊ីឈ្មោះ?

ខ៖ ម្តាយឈ្មោះ ខៀវស៊ូ

ក៖ ខៀវស៊ូ?

ខ៖ ចាស!

ក៖​តើម្តាយសព្វថ្ងៃគាត់ស្លាប់ហើយ?

ខ៖ គាត់ស្លាប់ហើយ!

ក៖ ចាតើគាត់ស្លាប់នៅអាយុប៉ុន្នានដែរ?

ខ៖ ៧០ចឹងហើយ!

ក៖ ចឹងហ៎!

ខ៖ អើ!

ក៖ តើគាត់ស្លាប់ដោយសារមូលហេតុអ្វី?

ខ៖ កាលនុងម្តាយគាត់ដាក់ស្មៅអោយសេះស៊ីហើយសេះធាក់

ក៖ ចឹងកាលនុងសេះធាក់បានប៉ុន្នានថ្ងៃហើយដែលបានគាត់ស្លាប់នុង?

ខ៖ កាលនុងមិនទាន់មើលផង! កាលនុងដាច់អាពត

ក៖ ចឹងកាលនុងបានរយ​ៈពេលប៉ុន្នានដែរ?

ខ៖ កាលនុង២ទៅ៣ថ្ងៃដែរបានគាត់ធ្វើទុក្ខហ្នឹង

ក៖ ហឹម

ខ៖ ហឹស!

ក៖ កាលនុងតើគាត់កើតនៅថ្ងៃខែឆ្នាំណា?

ខ៖ មិនដឹងថាឆ្នាំណានោះទេ!

ក៖ ចឹងភេ្លចហើយ?

ខ៖ ហឹម!

ក៖ ចឹងតើគាត់ឆ្នាំអ្វី?

ខ៖ មើលឆ្នាំអាយុ៧០

ក៖ ចឹងអត់ដឹងទេឆ្នាំខ្មែរ?

ខ៖ អឺ!

ក៖​ចឹងគាត់មានសញ្ជាតិ?

ខ៖ ខ្មែរ!

ក៖ គាត់កាន់សាសនា?

ខ៖ ព្រះពុទ្ធ

ក៖ ចាស!ចុះទីកន្លែងកំណើតរបស់គាត់កើតនៅក្នុងភូមិ?

ខ៖ នៅក្នុងភូមិពាមក្នុង ឃុំព្រែកក្របៅ ស្រុកកងមាស ខេត្តកំពង់ចាម

ក៖ ចាសចឹងទៅបងប្អូនគាត់បង្កើតៗតើបងគេទី១មានឈ្មោះអ្វី?

ខ៖ បងគេទី១ឈ្មោះ ខៀវ យីម បងទី២ឈ្មោះ ខៀវស៊ីម

ក៖ ចាសដាក់ភេទអោយគាត់ផង!

ខ៖ ភេទស្រីទាំងអស់!

ក៖ ចាស!

ខ៖ បងគេទី៣ឈ្មោះ ខៀវស៊ី ម្តាយមីមុំនោះ ហើយទី៤បានម៉ែ ខៀវ សឺ ហើយខៀវ ខាន់ មាន៥នាក់បងប្អូនរបស់គាត់

ក៖ចឹងហ៎

ខ៖ អឺ!

ក៖ មកបានមកអ៊ីមានបងប្អូនដូចជាបងទី១ឈ្មោះអ្វី?

ខ៖ បងទី១ គឺស្លាប់បងលូន បងគេបង្កើតនោះគាត់ធ្វើពេទ្យជំនាន់រំដោះណា ងាប់ចាញ់រងារនោះមួយ! ហើយទៅបានបងគេទី២ឈ្មោះអឺ តេងឆុនហ្នឹងងាប់ហើយ ភេទប្រុសដែរ។

ក៖ ចាសចុះគាត់មានប្រពន្ធហើយឬនៅ?

ខ៖ មានហើយ

ក៖ ចុះគាត់មានកូនអីដេស?

ខ៖មានកូន១ រួចមកបានស៊ុន ហៀង

ក៖ អូអ៊ីហៀង

ខ៖ អឹម ហើយបានស៊ុនហួរ រួចបានសេងហ័ននុងណា បានរួចសេងល័ន

ក៖ ចាស!

ខ៖ តែប៉ុណ្ណឹងនៅភូមិពាមក្នុង

ក៖ ចឹងកើតនៅក្នុងភូមិហ្នឹងជាមួយគ្នាចឹងណ៎?

ខ៖ ហ្នឹងហើយ!

ក៖ ចាសអូ!

ខ៖ ជាមួយគ្នា!

ក៖ មកចឹងបានអ៊ី បានរៀបអាពាហ៏ពិពាហ៏នៅឆ្នាំណា?

ខ៖ អ៊ីបានរៀបអាពាហ៏ពិពាហ៏នុងបានរៀបតែម្តង ស្គរដៃស្គរអីទេ

ក៖ ចាស

ខ៖​គ្មានទាន់បានធម្មតាអីនោះទេ ការបានភ្លាមនុង

ក៖ ចឹងមានន័យថាកាលនុងមានការនៅខ្វះខាតហ្នឹង គ្រាន់តែថាគ្រាន់តែចូលជាលក្ខខណៈប្រពៃណីខ្មែរហើយ ប៉ុន្តែគ្រាន់តែថាទ្រង់ទ្រាយ នៅលក្ខខណៈទ្រង់ទ្រាយហ្នឹងតូចល្មម ហើយការតែ១ថ្ងៃនោះទេហ៎?

ខ៖ កាលតែមួយថ្ងៃទេ!អឺ!

ក៖ ចាស

ខ៖ ក៏ប៉ុន្តែបានរៀបទៅ គ្រាន់តែបានរៀបផ្ទឹមចឹងទៅលោកអីមក ស្រោចទឹកអីចឹងទៅបានហ្នឹងហើយកាលនុង ដាច់អាពតភ្លាមមានការអីបានត្រឹមត្រូវណាចឹង!

ក៖ ចាស

ខ៖ ហឹម

ក៖ ចឹងនាមត្រកូលរបស់ទ្រាមានឈ្មោះអ្វី?

ខ៖ សាំងអាន

ក៖ សាំងអានចឹងហេស?

ខ៖ អើ

ក៖ ចាសចឹងគាត់កើតនៅថ្ងៃខែឆ្នាំកំណើត?

ខ៖ តាប៉ិកអានហ្នឹងកើតនៅឆ្នាំមមែ

ក៖ ចឹងតើគាត់មានអាយុប៉ុន្នានដែរបានគាត់ស្លាប់?

ខ៖ គាត់អាយុ៥២

ក៖ ៥២បានស្លាប់

ខ៖ អឹម

ក៖ តើមូលហេតុអ្វីបានគាត់ស្លាប់?

ខ៖ ឈឺ!!

ក៖ ឈឺចឹងដោយសារជំងឺណ៎?

ខ៖ ចាសឈឺដោយសារជំងឺ

ក៖ ចាស! អឺ គាត់បានចូលសិក្សាដេស?

ខ៖ តាប៉ិកអាននោះអត់បានរៀននោះទេ បានបួសរៀននៅវត្ត

ក៖ តើគាត់បានចេះភាសាដូចជាក្រៅពីភាសាយើង?

ខ៖ គាត់អត់មានចេះភាសាអ្វីក្រៅពីភាសាយើង

ក៖ ចឹងបានចេះតែខ្មែរហ៎

ខ៖ ចេះខ្មែរអី ទៅលក់ត្រីអីគិតលុយចំណាប់ណាស់

ក៖ ចាសចឹងគាត់សញ្ជាតិ?

ខ៖ ខ្មែរ

ក៖ ចាសចុះគាត់កាន់សាសនាអ្វី?

ខ៖ តាប៉ិកអាន កាន់សាសនាយើងដ៏ដែរហ្នឹងណា

ក៖ ចុះទីកន្លែងរបស់គាត់កើតនៅក្នុងណាដែរ?

ខ៖ តាប៉ិកអាន កើតនៅភូមិពោធិសាលាទី១!

ក៖ ឃុំជាមួយគ្នា?

ខ៖ ឃុំព្រែកក្របៅ

ក៖ ចាសហើយចុះកាលគាត់ការនៅអាយុប៉ុន្នានដែរ?

ខ៖ កាលគាត់ការបង កាលនុងតាប៉ិនអានអាយុ២៥ ហើយអញ២០! បងអញ៥ឆ្នាំ

ក៖ ចឹងហេស?

ខ៖​អឹម

ក៖ ហើយចុះអ៊ីបានចូលសិក្សាបានត្រឹមថ្នាក់ទីប៉ុន្នានដែរ?

ខ៖អញថា្នក់ទី៩!

ក៖ ចាសហើយចុះតើមានមូលហេតុអ្វីបានជាអ៊ីបានរៀនដល់ត្រឹមតែថា្នក់ប៉ុណ្ណឹងកាលនុង?ដោយសារអ្វីបានជាអ៊ីឈប់?

ខ៖ ដោយសារនេះមីអូនគេវ៉ៃគ្នានោះ

ក៖ ស្រុកកើតសង្គ្រាមហេស?

ខ៖ ស្រុកកើតសង្គ្រាមហើយកាលនុងរៀនបានបារាំងហ្នឹង ចេះបានតែសរសេរនោះទេ!បានត្រឹមថ្នាក់ទី៩នុង

ក៖ ចាស

ខ៖ រៀនថ្នាក់គ្រូហុង!

ក៖ ចាស

ខ៖ ម្តាយលើកឪពុកលើក

ក៖ ដល់ពេលអ៊ីបានរៀបអាពាហ៏ពិពាហ៏ហើយបានចាប់ដៃគ្នាមានជាគ្រួសារមួយហើយតើមានមុខរបរអ្វី?

ខ៖ មីអូនអើយ តាប៉ិកអានធ្វើស្រែ

ក៖ ចឹងដីស្រែនុងជាដីកេរដំណែលឬក៏?

ខ៖ ដីកេរដំណែលរបស់ម្តាយអីទេ ដល់ពេលដាច់អាពតចឹងទៅ យើងចែកគ្នាចឹងទៅ យើងអ្នកធ្វើចឹង មានបងប្អូន៤ទៅ៥នាក់ហ្នឹងធ្វើចែកគ្នាចឹងទៅបន្តិចៗម្នាក់ចឹងទៅមិនយកតែយើងនោះទេ។

ក៖ ចាស! ចឹងមានក្បាលប៉ុន្នានហើយបណ្តោយប៉ុន្នានដែរ?

ខ៖ ស្រែនុងតែតូចៗនុង

ក៖ ចាសហើយចុះរដ្ឋមានបានចែកអោយអ៊ីខ្លះដេស?

ខ៖ រដ្ឋអត់មានចែកអីអោយនោះទេ

ក៖ ចឹងហេស?

ខ៖ អូ និយាយខុសរដ្ឋចែកដីអោយក្រៅ១ស្រែ

ក៖ ចាសចឹងគេដាច់ដីចំការ?

ខ៖ ហឹម!ដី១ស្រែនុងជាដីស្ទូងស្រូវនោះទេ

ក៖ ចឹងហេស?

ខ៖ ហឹម

ក៖ ចឹងមានបណ្តោយប៉ុន្នានក្បាលប៉ុន្នានដែរ?

ខ៖ អឺ ប្រហែលជា២០ម៉ែត្រនុង ៤ជ្រុង រួចទៅទទួលមីជា នេះវាសុំធ្វើបានវាយក តែរួចចឹងយើងទៅប្លឹងជាមួយនឹងមីមុំអីនេះ គេអោយបាន១០០!

ក៖ មីជាឯណា?

ខ៖ មីជាអាទ្រីនេះ

ក៖ អូ!ចា

ខ៖ ដល់ពេលយើងទៅប្តឹងដល់ទៅស្រុកចឹងទៅ បានគេអោយយើងវិញ គេបានអោយ១០០ម្នាក់១០០ចឹងទៅណា

ក៖ ចឹងហេស?

ខ៖ អាស្តាប់បានដែស?

ក៖គេទិញវិញចឹងទៅហេស?

ខ៖ អើ!

ក៖ ចាស

ខ៖ កុំអីគេយកបាត់ទៅហើយ! បានប៉ុណ្ណឹងនោះទេ គ្មានបានដីអីនោះទេ

ក៖ ចឹងកាលនុងអ៊ីមានជីវៈភាពយ៉ាងម៉េចដែរ?

ខ៖ ជីវៈភាពខ្វះខាតច្រើនណាស់មីអូនអើយតែថាអ៊ីនេះចេះតែបានត្រាំចឹងទៅ រៀនចប់ហើយអត់មានលុយទៅរៀននៅឯភ្នំពេញទៀត ចឹងហើយ ឃើញស្រាប់ហើយ

ក៖ ចឹងអ៊ីរៀបការបានប៉ុន្នានឆ្នាំបានអ៊ីមានកូន?

ខ៖ ការបាន១ឆ្នាំបានបានអាប៊ុនធឿន១

ក៖ ចឹងហ៎

ខ៖ ចាស

ក៖ ចឹងកូនទី១ឈ្មោះ?

ខ៖ អាន ប៊ុនធឿន!

ក៖ អានប៊ុនធឿនភេទ?

ខ៖ ភេទប្រុស

ក៖ អាយុប៉ុន្នានហើយ?

ខ៖ អា ប៊ុនធឿនអញ ជិត៣០ហើយ

ក៖ ចឹង! ហើយអោយគាត់បានចូលសិក្សាបានដល់ត្រឹមថ្នាក់ទីប៉ុន្នានដែរ?

ខ៖ អាប៊ុនធឿនអញបានត្រឹមតែថ្នាក់ទី៥នុងឈប់

ក៖ រួចយ៉ាងម៉េចបានចឹងតើមានមូលហេតុអ្វីបានជាអោយកូនបានឈប់?

ខ៖ វាអត់ កាលនុងវារកត្រីជាមួយនឹងស្រីហួនោះទៅប៉ៃលិន

ក៖ អូទៅតាមគេ!

ខ៖ វាទៅនៅជាមួយនឹងម្តាយធំនុងណា

ក៖ ហើយដល់ពេលឥឡូវគាត់មានគូស្រករហើយ?

ខ៖ វាមានគូស្រករហើយ

ក៖ ចឹងតើបានកូនប៉ុន្នានដែរ?

ខ៖ បានកូន២

ក៖ ចាសប្រពន្ធរបស់គាត់ឈ្មោះអ្វី?

ខ៖ ប្រពន្ធមីអូន

ក៖ ចាសហើយចុះកូនទី២ឈ្មោះ?

ខ៖ កូនទី២ឈ្មោះ អានធារ៉ា

ក៖ ភេទ?

ខ៖ ភេទស្រី

ក៖ចុះមកថ្ងៃខែឆ្នាំកំណើតរបស់គាត់?

ខ៖ មីអូនដឹងថាឆ្នាំកោរហើយ

ក៖ ចឹងហ៎?

ខ៖ អឹម!

ក៖ អឺកូននុងចូលរៀនបានដល់ថ្នាក់ទីប៉ុន្នានដែរ?

ខ៖ មីអូនចូលរៀនថ្នាក់ទី៦ តែវាអត់មានបានចូលរៀនបន្តទៀតទេ កាលនុងព្រោះវាខ្វះខាត

ក៖ ចឹងគាត់មានគូស្រករហើយ?

ខ៖ មីអូនវាមានគូស្រករហើយតែវាលែងគ្នា បែកគ្នា!

ក៖បានកូន១

ខ៖ អឹម វាការចឹងទៅ វាបានកូនមួយកាលនុងកូនវាបាន៧ខែ វាឈ្លោះគ្នាវាលួតលុយ (គាត់សួរចឹងយើងរៀបរាប់ចឹងហេស?)

ក៖ ចាស

ខ៖ ចឹងវាលួតលុយកាកនុងយកទៅអោយម្តាយឪរបស់វាខាងផ្ទះនុងទៅ ចឹងក៏បានកើតមានការឈ្លោះគ្នាហើយក៏លែងគ្នា មីល្អិននុងណា​វាបានវាលតាមឪពុករបស់វានៅតាមមាត់ខ្នរណា! ៧ខែ មកដល់លើផ្ទះនេះ ដល់ចឹង៧ខែនុងអញចាប់ចៅ

ក៖ ចាស!

ខ៖ ហែងមើល វេទនាណាស់

ក៖ ចាសដល់ពេលបែកគ្នាចឹងទៅតើមីអូនទៅធ្វើការនៅរោងចក្រនេសអ៊ី?

ខ៖ កាលពីមុនដំបូងនោះអត់មានទាន់ទៅទេ!ដល់ពេលវារកឯផ្ទះអត់បាននុងណា

ក៖ចឹងបានទៅធ្វើការងារនៅរោងចក្រចឹងទៅ?

ខ៖ អឺបានទៅធ្វើការនៅរោងចក្រកាលនុងទៅធ្វើការនៅរោងចក្រនុងវាអត់មានឈឺអីទៀតនោះទេ

ក៖ ចាស!

ខ៖ (គាត់សួរក្រៅថា៖​តែប៉ុណ្ណឹងទេហេស?)

ក៖ ទៀត! ដល់ចឹងទៅក៏គ្នា ដូចនិយាយថាដំណើរនុងថាពុលអីទៀតចឹងទៅអ៊ី?

ខ៖ កូននុងវាធ្វើការថែមម៉ោង ហើយប្រធានក្រុមនុងវាអោយធ្វើការថែមម៉ោង កូននុងវាមិនចង់ធ្វើនោះទេ វាថាខ្លាចដើរមកផ្ទះវិញយប់ណា រួចចឹងទៅប្រធានក្រុមនុងចេះតែរុញអោយធ្វើចឹងទៅ វាកាលនុងគេអោយវាបានមកចេះទិញអីស៊ីនោះ

ក៖ ចាស

ខ៖ ដល់ពេលចេញពីរោងចក្រនុងទិញពងមាន់អាំងកូនខ្ញុំហ្នឹងក៏វិលមុខឈឺ! ដួលចឹងទៅ គេអោយដេកពេទ្យតែឯងនៅពោធិចិនតុងនុង នៅពេលយប់

ក៖ ចាស

ខ៖ ដល់ពេលរួចចឹងទៅ បានជាគេបញ្ជូននៅឯពេទ្យកាម៉ែត្រចឹងទៅ បាន៣យប់ ដល់ពេលគេអស់សមត្ថភាពគេហៅយើងទៅប្រាប់ថាអ៊ំ ខ្ញុំជួយអ៊ំអស់តែប៉ុណ្ណឹងនោះទេ ដល់ចឹងទៅយើងនេះវាមិនអស់ចិត្ត ថាក្មួយនៅពេទ្យរុស៊ី សព្វថ្ងៃក៏យកមកនេះមក ហើយគេក៏ដាក់ឡានមក ហើយគេសុំយើង១៥រៀល ហើយយើងអោយគេអាលើកកូនយើងដាក់ចុះៗនុង

ក៖ ចា

ខ៖ ១នាក់១០០០០ទៅអស់៤នាក់ចឹងអស់៤០០០០ហើយត្រូវអានោះ១៥រៀលទៀត

ក៖ ចាស

ខ៖​ចឹងទៅមើលនៅឯនុងបាន២យប់ទៀតបានកូនដាច់ខ្យល់តាមផ្លូវនោះទេ ដូចថាយើងអស់ គេថាអស់សមត្ថភាពចឹងគេអោយយើងយកមកផ្ទះមកផុតត្រឹមណាទេចឹងណា

ក៖ ចាស! ហើយមកកូនទីប៉ុន្នានទៀតអ៊ីបន្ទាប់មីអូនទៀត?ភេទប្រុសនេស កូនឆ្នាំអីដេស?

ខ៖ អ៊ីកំពង់តែយំ! ចឹងកូនឆ្នាំថោះ

ក៖ ឆ្នាំថោះ តើគាត់បានរៀនដល់ថ្នាក់ទីប៉ុន្នានដែរ?

ខ៖ បានរៀនដល់ថ្នាក់ទី៥ វាឈប់ចឹងទៅវាទៅលើត្រីលើកអីអោយអាគ័នដាក់ឡានកាលនុង

ក៖ ចាស!

ខ៖ ហឹម

ក៖ហើយចឹងកូននុងឥឡូវអត់មានការងារធ្វើទេ?

ខ៖ វាមានប្រពន្ធហើយ

ក៖ ចឹងមានប្រពន្ធហើយ

ខ៖ ហ្នឹងហើយក៏ប៉ុន្តែគ្នាក្រទេ!(អ៊ីកំពង់យំ)

ក៖ ចឹងប្រពន្ធនុងមានឈ្មោះអ្វីដែរអ៊ី?

ខ៖ ប្រពន្ធនុងឈ្មោះ មីកាហ័ន

ក៖ ចឹងមកដល់ពេលឥលូវបានកូនចំនួនប៉ុន្នានដែរ?

ខ៖ បានកូន៤ហើយ

ក៖ ចឹងកូន៤ហើយណ៎ ចាសហើយបានបន្ទាប់មកទៀតឈ្មោះអ្វីដែរអ៊ី?

ខ៖ បន្ទាប់មកទៀតអាប៉ែងហុង

ក៖ ភេទប្រុសហេស?

ខ៖ អាប៉េងហុងឆ្នាំម្សាញ់

ក៖ ចាស! ហើយមកដល់ពេលឥឡូវបានសិក្សាបានដល់ត្រឹមថ្នាក់ទីប៉ុន្នានដែរ?

ខ៖ បានដល់ថ្នាក់ទី១២បានប្រឡងជាប់ហ្នឹង! អត់មានលុយទៅរៀននុងបាននៅផ្ទះ ចឹងបានដើរស៊ីឈ្នួលគេធ្វើផ្សិតហ្នឹងណាភី

ក៖ ចាសធ្វើផ្សិតណា

ខ៖​ចាស

ក៖ ចឹងបន្ទាប់មកទៀតអ៊ី?

ខ៖ បន្ទាប់មកទៀតអាម៉េងហួរ

ក៖ ចឹងឆ្នាំអីដែរនុង?

ខ៖ វាឆ្នាំខាល

ក៖ រៀនដល់ថ្នាក់ទីប៉ុន្នានដែរ?

ខ៖ រៀនបានដល់ថ្នាក់ទី៣វាឈប់ហើយ

ក៖ ចា

ខ៖ វាមិនចង់រៀនវាដើរលេងខ្លិសខ្លោះៗ

ក៖​ចាសចឹងកូននុងមានទីកន្លែងកំណើតគឺនៅក្នុង?

ខ៖​នៅក្នុងភូមិពាមក្នុងទាំងអស់

ក៖ ចាស!

ខ៖ ហឹម

ក៖ ចឹងអ៊ីអឺ ដូចអ៊ីនិយាយអំពីកាលអ៊ីដឹងក្តីមករស់នៅជាមួយនឹងឪពុកម្តាយនិងប្អូនតើពេលនុងមានជីវៈភាពយ៉ាងដូចម្តេចដែរ?

ខ៖ នៅជាមួយនឹងឪពុកម្តាយបានស្រួល អត់ហត់អត់អី កាលនុងគិតតែពីសប្បាយនៅកាលនុង អីចឹងទៅ​ហើយឪពុកទៅលក់ត្រី ហើយដល់ពេលម្តាយអាំងចេកអាំងលក់នុង!

ក៖ នុង ! អូ! ចឹងជីវៈភាពនៅកាលនុង?

ខ៖ វាហត់ដែរ តែថាកាលនុងយើងក្មេង យើងគ្មានបានទៅគិតអីណាអាភី!

ក៖ អូ!

ខ៖កាលនុងលក់ត្រីហើយធ្វើស្រែនៅវាលឡែងដែរ

ក៖ ចឹងហេស!

ខ៖ ដល់ពេលធ្វើស្រែនុងទៅអត់ចឹងទៅមានសំណាញ់នុងទៅបង់ត្រីនុង

ក៖ ចាស!បន្ទាប់មកអ៊ីបានគ្រួសារហើយការរស់នៅជាមួយនឹងទ្រាហ្នឹងតើមានបានជីវៈភាពយ៉ាងម៉េចដែរ?

ខ៖ វាបានធ្វើស្រែធ្វើអីចឹងហ្នឹងបាន! ខ្វះ ខ្វះល្ងាចអីដែរអាភីអើយ តែបានអាតាប៉ិកអានរត់ម៉ូតូឌុបហ្នឹងទៅ ឃើញចោរវាលួច វាវ៉ៃទំរាំតែងាប់ដែស? វាប្លន់ម៉ូតូអស់១ណា!

ក៖ ចាសចឹងទ្រាហ្នឹង

ខ៖ គ្រាំគ្រែនុងវាវ៉ៃរកយកកាតគ្រាំនុង ចឹងបាន១ខែទៅ២ខែបានឈឺងាប់នុងណា

ក៖ ចាស

ខ៖ ចាស

ក៖ ចឹងចូលអ៊ីនិយាយអីអ៊ីដូចថាអ៊ីបានឆ្លងកាត់របបណាខ្លះតាំងពីដឹងក្តីរហូតមកដល់ពេលឥឡូវនេះដូចជា?

ខ៖ អ៊ីបានឆ្លងកាត់របបប៉ុលពតនុងតែម្តង

ក៖ ចឹងដូចជា

ខ៖ ចង់ចាំជាងគេ

ក៖ ចឹងចូលអ៊ីនិយាយអំពីរបបនុងតើនៅក្នុងរបបនុងតើគេអោយអ៊ីធ្វើយ៉ាងដូចម្តេចគេខ្លះ?

ខ៖ គេអោយអ៊ីកាប់ដី គេអោយជម្លាស កាលនុងគេអោយនៅជាមួយនឹងម្តាយនោះទេ កាលនុងគេអោយទៅចល័តក៏ទៅចុះចល័តនៅជាមួយនឹងគេយំ! ចង់ចូលចល័ត! ដល់ពេលលំបាកស៊ីរត់មកវិញ គេបានមកតាមចាប់យើងត្រលប់ទៅវិញ (អស់ហើយហេសភី)១៧:៥០ និយាយក្រៅ

ក៖ បន្តទៀត ចឹងអ៊ីការអ៊ីប៉ុលពតនុងតើអ៊ីមានអាយុប៉ុន្នាន?

ខ៖ អ៊ីមានអាយុ១៧ឆ្នាំ

ក៖ ចឹងតើគេអោយអ៊ីធ្វើការងារអ្វី?

ខ៖ គេអោយអ៊ី ទៅកាប់នៅទំនប់នៅតាកុតនុង

ក៖ ចាស

ខ៖ ១នាក់២ម៉ែត្រ ៣ម៉ែត្រ កាប់មិនរួចនោះទេ កាប់ទាល់តែល្ងាច ទាល់តែយប់

ក៖ ចាស!

ខ៖ ចឹងវេទនាណាស់!

ក៖ ហឹម!អូ

ខ៖ អ៊ីនៅចល័តឃុំ

ក៖ ចឹងអ៊ីនៅឯនុងគេអោយអ៊ីធ្វើដូចថាទៅលើកទំនប់នៅតាកុតនុងតើនៅក្នុង១ថ្ងៃគេអោយអ៊ីលើកប៉ុន្នានម៉ែត្រ?

ខ៖ គេអោយយើងលើក២ម៉ែត្រហើយ២ម៉ែត្រនុងលើកអត់មានបានរួចនោះទេ! ទាល់តែយើងខំប្រឹង

ក៖ ចឹង២ម៉ែត្រគីបគេនុង

ខ៖ ហឹមអាជ្រៅនេះ១ម៉ែត្រ ហើយចេះ ២ម៉ែត្រ

ក៖ ហឹម

ខ៖ ទាល់តែយប់! លើកមិនរួចចឹងទៅដល់ពេលយប់ឡើងទៅកាប់ទៀត

ក៖ ចាស

ខ៖ ទៅកាប់ទៀត!

ក៖ ចឹងដល់ពេលយប់បានកាប់រួច

ខ៖ ហ្នឹងហើយទាល់តែយប់បានកាប់រួច!

ក៖ ហឹមរួចចឹងទៅអ៊ីមានភាពលំបាកយ៉ាងម៉េចទៅអ៊ីកាលនុង?

ខ៖ កាលនុងគឺថាបានដឹងថាមានភាពលំបាកណាស់ពេលនុង គ្មានហ៊ានរត់ទៅឯណានោះទេ​គេអោយខ្ញុំទៅនៅកន្លែងការដ្ឋានគេនុង

ក៖ ចាស!

ខ៖ ចេះតែប្រឹងអោយតែរួចចឹងទៅ

ក៖ ចឹងតើគេមានអោយអ៊ីបានពិសារអ្វីគេខ្លះកាលនុង?

ខ៖​គេមានអោយហូបបបរកាលនុង

ក៖ បបរលើកដី

ខ៖ មីអូន គេអោយយើងស៊ីជាមួយនឹងសម្លម្ជូរអីនុងហើយសុតតែទឹកៗហើយសំរិតចោល

ក៖ ចាស!

ខ៖ ហើយកាលនុងប៉ីសគេយកទៅវ៉ៃចោលទៀត រអិលដួលខ្លួនឯងទាល់តែសព្វថ្ងៃហ្នឹងណា

ក៖ ចឹងម៉េចបានគេអត់ចោលគេឃើញគេរកវ៉ៃចោល?

ខ៖ គេរកវ៉ៃចោល គេចែករបបនុង

ក៖ ចឹងយើងហូបអត់កើតហើយគេថាអោយយើង!

ខ៖ ចឹងហូបមិនកើតត្រូវតែកើតចឹងតែម្តង យើងស៊ីបានមិនស៊ី​ក៏យើងដាក់កាតូមក ហើយស៊ីបានតែប៉ុណ្ណឹង សម្លម្ជូរនោះចឹងហើយចេះតែទ្រាំទៅ

ក៖ ចាស!

ខ៖ វេទនា!

ក៖ ចឹងពេលនុងនៅក្នុងខ្លួនអត់មានកំលាំងកំហែងនោះទេណ៎?

ខ៖ អត់មានកំលាំងកំហែងអីនោះទេ ព្រោះអីខ្លាចគេយកទៅវ៉ៃចោល

ក៖ ចឹងចេះតែខំប្រឹងធ្វើទៅ!

ខ៖​ចេះតែប្រឹងធ្វើចឹងទៅ ខ្លាចគេយកទៅវ៉ៃចោល

ក៖ ហើយចឹងអ៊ីដូចថា នៅពេលក្នុងរបបនុងដែលឈឺមានជំងឺអ្វីធ្ងន់ធ្ងរដែស?

ខ៖ ទៅឈឺដែរអាភី!

ក៖ ឈឺយ៉ាងម៉េចដែរ?

ខ៖ ឈឺនុងគឺក្តៅខ្លួន!ចឹងទៅ ហើយមានថ្នាំពេទ្យគេអោយបាន១យប់១ថ្ងៃអីនោះទេ

ក៖ ដេកពេទ្យ?

ខ៖ អត់ទេនៅក្នុងរោងនុង! គេមកមើលយើងកាលនុងគេអោយតែថ្នាំលេបនោះទេគ្មានបានថ្នាំចាក់

ក៖ អូ

ខ៖ រួចដល់ចឹងទៅយើងស្រួលខ្លួនឡើងត្រជាក់អីចឹងយើងទៅហើយ!

ក៖ ចឹងយើងរែកដីអីទៀតចឹងទៅ?

ខ៖ ហ្នឹងហើយទៅចាក់ដីទៀតចឹងទៅ

ក៖ ចាស

ខ៖ ដល់ពេលហើយចប់អាតាកុតនុងណា!

ក៖ចាស

ខ៖ រួចទៅចប់តាកុតនុងគេបញ្ជូនទៅសម្បូរមាស

ក៖ ចាស!

ខ៖សម្បូរមាសនុងទៅនុងឈឺ ហើយគេសែងយកមកដាក់នៅពាមជីកងនេះ

ក៖ អឺម ឈឺនុងឈឺយ៉ាងម៉េចទៀតទៅ?

ខ៖ ឈឺនៅកាលនុងគ្រុនរងារចឹងទៅណា

ក៖ ចឹងទៀតទៅ!

ខ៖ អឺ តែយកមកដាក់ពេទ្យនៅពាមជីកងនេះបាត់!

ក៖ ចាស

ខ៖ដល់ពេលបាត់គេបញ្ជូនមកពេទ្យនៅភូមិ ចល័តនៅឃុំវិញ

ក៖ ចឹងធ្វើរហូតរែកដីនៅឯនុង?

ខ៖ អឺរែកដីនៅឯចំកែងទួយ គេអោយទៅលើកភ្លឺស្រែនៅឯចំកែងទួយ ចុះគេមកចល័តភូមិវិញហើយ យើងទៅលើកដីស្រែនៅចំកែងទួយនោះ

ក៖ ចាស!

ខ៖ ទទួលវាប្រកត់មកលឺគាំងៗចឹងយើងមិនរត់មកផ្ទះវិញ?

ក៖ ចឹងហ៎

ខ៖ ហ្នឹងហើយ ចឹងនេះគេនិយាយពីដើមទងយើងចឹងត្រូវហើយ

ក៖ ចឹងអ៊ីអឺ លើកភ្លឺស្រែនិងលើកទំនប់តាកុតណាពិបាកជាង?

ខ៖លើកទំនប់តាកុតភ័យខ្លាចគេយកទៅវ៉ៃចោល ខ្លាចយើងធ្វើមិនបាន

ក៖ លំបាកណាស់ព្រោះអីទំនប់វាខ្ពស់

ខ៖ អឺ ព្រោះអីថ្លៃស្រែនេះចេះតែប្រឹងលើកចឹងទៅ វាធូរយើងកាប់

ក៖ វាទាបៗ

ខ៖ ចឹងយើងលើកថ្តុបៗ ចឹង

ក៖ ចឹងយើងឡើង?

ខ៖ អឺ យើងឡើង!វេទនាណាស់អាភី មានដឹងថាប្រជាជនថ្មីគេសម្លាប់នៅជំនប់នុងដេស?

ក៖ ខ្ញុំដឹង!

ខ៖ ចឹងហែងមិនទាន់ដល់នោះទេហេស កាលនុងស៊ីមិនទាន់បានឆ្អែកនោះទេ

ក៖ ចឹងអ៊ីកាលនុងយ៉ាងម៉េចដែស ដូចថាមានគេធ្វើការជាក្រុមជាមួយនឹងអ៊ីចឹង តើអ្នកណាដែរធ្វើដូចថាអត់បានតាមផែនការគេ?

ខ៖ គេយកទៅវ៉ៃចោល

ក៖ ចឹងអ៊ីឃើញនៅក្នុងក្រុមអីមានដែរហ៎?

ខ៖ អឺ!មានគេយកបងមន្នីចឹងសចឹង តែគេយកគាត់ទៅវ៉ៃចោល អញអាណិតគាត់ណាស់ ហើយចិត្តល្អ គេហៅគាត់ទៅទាំងយប់ហើយមិនដឹងថាទៅឯណា​ហើយបាត់គាត់មកដល់តែឥឡូវនេះចឹងទៅណា កាលនុងហើយឯងនេះវាប្រជាជនចាស់ ហើយចឹងចេះតែប្រឹងទៅណា

ក៖ អូចឹងគាត់នោះជាប្រជាជនថ្មី

ខ៖ អឺ

ក៖​ហឹមក៏ប៉ុន្តែគេអត់មានវ៉ៃអីអោយយើងឃើញនៅមុខៗនោះទេ គ្រាន់តែហៅទៅ?

ខ៖ អឺ គ្រាន់តែហៅទៅថាឈ្មោះហ្នឹងទៅណ៎គេរក ថាឈ្មោះមន្នីចឹង

ក៖ ចាស

ខ៖ ប៉ុន្តែដឹងថានៅក្នុងអង្គភាពហ្នឹងដឹងថាគេរកហើយចឹងមានតែផ្លូវងាប់នោះទេ ព្រោះអីដឹងថានៅក្នុងអង្គភាពចល័ត ចឹងគេធ្វើរោងអោយនៅ១ជួរនុងទៅណា!

ក៖ ចាស

ខ៖ ចឹងមានតែងាប់នោះទេ ហើយបាត់ទាល់តែពេលឥឡូវណា​គាត់នុងណា​គេយកទៅសម្លាប់ចោល

ក៖​ចឹងដូចជាអ៊ីចឹងនៅក្មេងដែរ

ខ៖ នៅក្មេង

ក៖ ចឹងនៅពេលក្នុងរបបនុងគេអត់មានអោយយើងជួបជុំគ្រួសារ មិនអោយជួបជុំបងប្អូន?

ខ៖ អូសុតតែលួតរត់មករកផ្ទះ

ក៖ នឹកឪពុកម្តាយ

ខ៖ នឹកម្តាយឪយើងនោះ

ក៖ ចាស!

ខ៖ រត់មកផ្ទះហើយដល់ពេលយប់បានលួចចេញទៅវិញ ជាមួយនឹងមីណារី​កូនមីឃ័ននេះ

ក៖ ចឹងលួចរត់ពីយប់

ខ៖ អឺ!តិចណាស់រត់ពីតាកុតនុងមក ក្រោកឡើងពេលយប់! ហើយបកទៅវិញចឹងទៅ ដើរអត់មានខ្លាចនោះទេ រន្ធដៅខ្សត់ហ៎

ក៖ អូ

ខ៖ ចឹងអត់មានខ្លាចអីនោះទេ វេទនាណាស់

ក៖ ចឹងចាស!

ខ៖ ក៏ប៉ុន្តែយើងនិយាយពីនុងមកវាវេទនាយើងថាសមកូនៗវាអត់ដឹងយើងស៊ីបាយស៊ីគ្រាប់ពោតវាអត់ដឹង

ក៖ ចាសរួចចឹងទៅគេទៅរែកដីនៅតានប់ចឹងទៅ ដូចថាគេអត់មានដឹងថាយើងធ្វើការហត់ចឹងហើយគេអត់មានធ្វើបង្អែមអីអោយអ៊ីពិសារ?

ខ៖ គេអត់អោយយើងស៊ីនោះទេមីអូន ដូចថាទាល់តែថ្ងៃបុណ្យទានអីចឹងទៅបានគេធ្វើបាយដំណើបនុងគេអោយយើងបានរបបនុងមា្នក់២ដុំៗម្នាក់ចឹងទៅ

ក៖ ចាស

ខ៖ ចឹងគេមិនដែរអោយយើងស៊ីឆ្ងាញ់នោះទេបាយបានតែបបរផង

ក៖ ចា

ខ៖យើងមានអីស៊ីចឹងយើងស៊ីចឹងទៅ ម្តាយលួចនៅរោងសហករនេះចឹងទៅបានទៅបាយក្តាំងអីចេះតែខ្ចប់ស៊ីចឹងទៅ មានបានសំបូរសប្បាយស៊ីនោះទេអាភី អញនេះផ្ទាល់ប្រាដកច្បាស់ហើយកាលជំនាន់អញ

ក៖ រួចចឹងទៅគេអោយទៅកងចល័តនុងតើមានគេអោយដូចជាសម្លៀកបំពាក់អី យ៉ាងម៉េច​ហើយភួយមុងយ៉ាងម៉េចដែរ?

ខ៖ ភួយមុងគេអត់ចែកអោយយើងនោះទេ គេចែកអោយតែសំពាត់ខ្លៅ ហើយនិងអាវខ្មៅ!

ក៖ ចឹងគេអោយឯកសណ្ឋានអោយស្លៀកចឹងទៅ?

ខ៖ អឹម! យើងមួកយើងមានដេរ ខ្លួនយើងអោយពាក់សម្លាប់រែកដីចឹងទៅណា

ក៖ ចាស

ខ៖ ហ្នឹង

ក៖ រួចទៅមុងភួយដេកមិចដែរកាលនុង?

ខ៖ មុងភួយអីម្តាយឪយើងមានយកដេកទៅ! ជួនណាដេក២នាក់ ជួនណាដេកនៅតាមក្រុមអីចឹងទៅ ហើយទៅគេដើរទៅពេលយប់កណ្តាលអត្រាតហើយចេះតែភ័យ

ក៖ ចាស

ខ៖ គេបានហៅយកទៅសម្លាប់ចោល

ក៖ ចាស! ចឹងដល់ពេលអ៊ីធ្វើនុងចឹងទៅ ទាល់តែដឹងថាគេយ៉ាងម៉េចដែរដល់ពេលដាច់ចឹងទៅតើគេមានបានិយាយរឿងនុងហេស?

ខ៖ ពេលដាច់អាពតនុងទៅហេស?

ក៖ ហ្នឹងហើយដល់ពេលដាច់អាពតនុងទៅ ដោយសារគេប្រាប់យ៉ាងម៉េច?

ខ៖ ដោយសារកាលនុងពេលដាច់អាពតនុងគេបាញ់គ្នាពីកំពង់ចាមមកតែថាគេបន្តក់ពីចំកែងទួយនោះ តែថាគេមិនបានអោយត្រូវក្មេងៗនោះទេ

ក៖ ចាស

ខ៖ ដល់ពេលហើយបន្តក់នៅលើភូមិនេះ

ក៖ ចឹងគេអោយសញ្ញា

ខ៖ គេអោយសញ្ញាពួកកងប្រកាប់គេហៅថារណសេ

ក៖ ចាស

ខ៖ គេថារណសេមកហើយចឹង!ចឹងបានថាយើងដឹងនាំគ្នាមកភូមិនៅឯនេះ!

ក៖ ចឹងគេបានមកជួយយើងហើយណា?

ខ៖ មកជួយយើងហើយ!មកជួយយើងហ្នឹងយើង !! មកជួយយើងឡើង២ទៅ៣ថ្ងៃហើយកាលនុងយើងអត់មានអីស៊ីនោះទេ ហើយចឹងរួចទៅដណ្តឹងនៅរោងបាយនោះអត់មានបាយ ហើយទៅដណ្តឹងស្រូវនៅអីអណ្តូងតាអុងទៀត

ក៖ ចា

ខ៖ នៅខាងភូមិបែកក្អមណាអាភី!

ក៖ កន្លែងនុងជាជង្រុកស្រូវគេ

ខ៖ អឺ ជាកន្លែងជង្រុកស្រូវគេទុក! ចឹងបានទៅដណ្តឹងបាន២ទៅ៣ល្អីមកយកមកទុក ហើយទទួលបានដាំបាយចឹងនុង ហ្នឹងបានពួវៀតណាមចូលស្រុកហើយ

ក៖ ចាស

ខ៖ ចឹងបានពួកវៀតណាមចូលស្រុកចឹងហ្នឹង ម្តាយអញហ្នឹងយាយគីមហ្នឹងណា

ក៖ អត់

ខ៖ យាយគីមអញហ្នឹង

ក៖ កាលនុងខ្ញុំនៅព្រែកក្របៅនោះ

ខ៖ យាយគីមហ្នឹងគាត់យួន

ក៖ ចឹងហ៎

ខ៖ យាយគីមអញចេះភាសាយួន ហើយម៉ែអញបញ្ជូនកូនក្រមុំទៅផ្ទះយាយគីមហើយ ទៅផ្ទះមីការរុំ យាយគីមអញបញ្ជុនទៅឯនុង

ក៖ ចាស

ខ៖ ចឹងយាយគីមអញចេះយួន ហើយអញអត់មានព្រមទៅនោះទេ អញនៅស៊ីបាយនៅខ្នរហើយម្តាយអញនៅខ្នរហ្នឹង

ក៖ ចាស

ខ៖ ហើយស្រាប់តែម្តាយឯងនៅកំពង់តែស៊ីបាយនៅចឹង ស្រាប់តែហាក់!! កងទ័ពយួនមកច្រើនហើយ! បើសិនជាថាហាក់នុងនៅតែសង្ងំនៅក្នុងអត់មានអីនោះទេ! អញភ័យចឹងអញរត់ទៅក្រៅ ចឹងយួនវាបានរត់ដេញទៅរហូតដល់ដីនោះ

ក៖ រត់បានអ៊ី  
ខ៖ រត់បានអញទៅចឹងថា យាយគីមអញនិយាយយួនថាវាមានប្តីអីចឹងទៅ វាថាយ៉ាងម៉េចឃើញវារត់ ចុះកាលនុងម៉ែអញថា ហីសចឹងអញនៅក្នុងនុងអត់មានអីទេ តែម៉ែអញថាហីសចឹងអញរត់ចេញក្រៅ អញរត់ចេញទៅកើតចឹង វាតាមទៅដល់ចេត្រដីធំហុងហ្នឹង ចឹងបានចែអញ និយាយយួន យាយគីមអញនេះ

ក៖ ចឹងបានវាឈប់តាមចឹងទៅណា

ខ៖ អឺ ចឹងហើយបានវាឈប់តាមវាបានបកមកវិញ

ក៖ ចា

ខ៖ កាលពីពេលមុនដំបូងនោះក៏កំសត់ដែរភ័យ!

ក៖ ចឹងអ៊ីមុននឹងបញ្ចប់តើអ៊ីមានពាក្យពេចន៏អ្វីដើម្បីផ្តាំផ្ញើដល់កូនចៅនិងប្អូនៗជំនាន់ក្រោយ?

ខ៖ អឺ អ៊ីផ្តែផ្តាំដល់កូនចៅទាំងអស់ ត្រូវតែខំប្រឹងរៀន កុំអោយលំបាកដូចជាជំនាន់ម្តាយចឹង កាលសង្គមម៉ែនោះវាវេទនាណាស់ គ្រាន់តែប្រាប់ចឹងកុំអោយមានរបបនុងទៀត កុំអោយតចៅទៀត ត្រឹមតែជីដូនបានហើយ និងម៉ែ កូនវាអត់ដឹងនោះទេ កូនឯងទាំងអស់នុងហ៎

ក៖ ចាសចឹងបានអោយអ៊ីនិយាយអំពីប្រវត្តិរបស់អ៊ីចឹងណា

ខ៖ អឺ!

ក៖ ហើយយ៉ាងម៉េចទៀតដែរអ៊ី?

ខ៖ កុំអោយមានរបបនុងទៀតតកូនចៅ អោយតែបានសុខសប្បាយរុងរឿង! អោយបានសេចក្តីសុខទាំងអស់គ្នា កុំអោយឃើញតែលំបាក

ក៖ អោយបាននាំគ្នាចូលរួចថែរក្សា

ខ៖ ចូលរួមថែរក្សាប្រទេសជាតិយើងអោយបានល្អចឹងហេស

ក៖ចា

ខ៖ អោយបានសុខសប្បាយចឹងទៅ

ក៖ ចាសចឹងអស់ហើយហេសអ៊ី?

ខ៖ អស់ហើយ

ក៖ចឹងខ្ញុំសូមអរគុណអ៊ីច្រើនដែលបានលះបង់ពេលវេលាដែលមានតំលៃអោយខ្ញុំធ្វើការសម្ភាសដឹងអំពីជីវៈប្រវត្តិរបស់អ៊ី អឺខ្ញុំថតរូបរបស់អ៊ី១ប៉ុសយកទៅដាក់នៅសកលវិទ្យាល័យBYUនៅUSA តើអ៊ីអនុញ្ញាតអោយក្មួយយកទៅដាក់នៅលើកគេហៈទំព័រនុងដែរឬទេ?

ខ៖ ដាក់ក៏ដាក់ទៅហេស!

ក៖ ចាសចឹងខ្ញុំសូមជូនពរអ៊ី អោយមានអាយុសុខៈពាលៈកុំម្បីឃ្លានឃ្តាតឡើយណាអ៊ី ខ្ញុំជម្រាបលា!

ខ៖ ចាសក្មួយសុខសប្បាយ!